ג'ייקוב פאטו

**ג'ייקוב סמואל פאטו** (באנגלית: **Jacob Samuel Fatu**; נולד ב-18 באפריל 1992) הידוע יותר בשם הבמה שלו, **ג'ייקוב פאטו** הוא מתאבק אמריקאי, המופיע בארגון ההיאבקות WWE, בתוכנית סמאקדאון. לפני כן היה מוכר בעיקר בשל תקופתו בארגון ההיאבקות Major League Wrestling (MLW), שבו היה האלוף הלאומי במשקל פתוח של MLW ואלוף העולם במשקל כבד של MLW בעל תקופת הכהונה הארוכה ביותר בתואר זה עם 819 ימים.

פאטו הוא חלק ממשפחת אנואי המפורסמת המכילה מתאבקים בעל שורשים סמואנים. הוא בנו של סם פאטו ואחיינו של ריקישי ואומאגה. פאטו התאמן דרך הדרכתו של דודו, ריקישי ועבד עבור מספר ארגוני היאבקות עצמאיים בין השנים 2012 ל-2019 לפני שחתם ב-MLW. הוא עזב את ארגון זה בתחילת שנת 2024 וחתם ב-WWE בחודש אפריל של אותה השנה, כשערך את הופעת הבכורה שלו בחודש יוני כחלק מקבוצת הבלודליין - קבוצה אשר כללה מתאבקים ממשפחת אנואי.

## קריירת היאבקות מקצועית
### תחילת הקריירה (2012–2019)

ג'ייקוב פאטו, שאומן תחת דודו, סולופה ג'וניור (המוכר יותר בשם הבמה ריקישי) וערך את קרב הבכורה שלו בשנת 2012. הוא עבד עבור מספרי ארגוני היאבקות עצמאיים בקליפורניה, כשלעיתים הצטוות לשורות מתאבקים ממשפחת אנואי. בשנת 2018, הוא ערך הופעה בארגון ההיאבקות המקסיקני The Crash במהלך קרב שלשות, כשהפסיד לאוקטגון ובלו דמון ג'וניור.

### Major League Wrestling (2019–2024)

בשנת 2019, פאטו חתם על חוזה בארגון ההיאבקות Major League Wrestling (MLW), כשהצטרף לשורות חברי משפחתו - סאמו ובנו של סאמו, לאנס אנואי. פאטו ערך את קרב הבכורה שלו בחודש פברואר במסגרת האירוע SuperFight, לצד ג'וזף סמאל בקרב שאינו שודר בטלוויזיה. השניים ערכו לבסוף את קרב הבכורה הטלוויזיוני שלהם חודש לאחר מכן, כשתקפו את אלוף העולם במשקל כבד באותה התקופה, טום לאולור לאחר קרב הכלוב שלו מול לואו קי. תקיפה זו יצרה את קבוצת הנבלים "יחידת קוברה" ביחד עם המתאבק סיימון גוץ'. שבוע לאחר מכן, הקבוצה תקפה את אייס רומרו במהלך הקרב שלו מול גוץ'. לאחר מספר חודשים של עימותים, פאטו גבר על לאולור ב-6 ביולי באירוע Kings of Colosseum ובכך הפך לאלוף העולם במשקל כבד של MLW. הוא הגן בהצלחה על תוארו בקרב החוזר ב-25 ביולי. ב-2 בנובמבר, הוא שמר על חגורת האליפות שלו בקרב מול LA פארק.

פאטו אותגר לבסוף לקרב על תוארו על ידי אלכס האמרסטון, כשהאחרון הניח על כף המאזניים את האליפות הלאומית במשקל פתוח של MLW בקרב המנצח זוכה בהכל, קרב שהתקיים ב-2 באוקטובר 2021. בקרב זה, פאטו הפסיד להאמרסטון, דבר שהוביל לסיום תקופת כהונתו כאלוף בעלת 819 הימים. פאטו המשיך בפיוד שלו מול האמרסטון, כשקרב ביניהם התקיים באירוע War Chamber, שנערך ב-6 בנובמבר ובו קבוצת יחידת קוברה הפסידה לקבוצתו של האמרסטון.

ב-6 באפריל 2023 במסגרת האירוע War Chamber, פאטו גבר על ג'ון הניגן וזכה באליפות הלאומית במשקל פתוח של MLW.

ב-1 בפברואר 2024, ריקישי הודיע שפאטו הפך למתאבק חופשי, לאחר שסיים חוזה של חמש שנים בארגון, כששמועות קשרו אותו לארגוני היאבקות כמו WWE, All Elite Wrestling (AEW) ו-Total Nonstop Action Wrestling (TNA). ב-3 בפברואר 2024, פאטו ניצח את יוג'י נאגאטה. לאחר הקרב, הוא הותקף על ידי מאדס קרול קרוגר. ב-17 בפברואר, פאטו נחל הפסד לאותו קרוגר בקרב היה האחרון של פאטו בארגון זה.

### New Japan Pro-Wrestling (2024)

ב-13 בינואר 2024 באירוע Battle in the Valley, פאטו ערך את הופעת הבכורה שלו בארגון ההיאבקות היפני New Japan Pro-Wrestling (NJPW), כשהצטוות לשורות שוטה אומינו ופרד רוסר בניצחונם על צוות פילט'י (טום לאולור ו-West Coast Wrecking Crew (ג'ואל נלסון ורויס אייסקס)).

### WWE (2025–2024 תקופת הבלודליין)

לפני מעמד החתימה ב-WWE, פאטו תוכנן להשתתף בטקס ההכרה של רומן ריינס במסגרת התוכנית *Raw is XXX*, אך בעיות משפטיות בין MLW ל-WWE מנעו ממהלך זה להתרחש.

ב-7 באפריל, דווח שפאטו חתם על חוזה ב-WWE. פאטו רשם את הבכורה שלו ב-21 ביוני בפרק של התוכנית *[[WWE SmackDown|סמאקדאון]]*, כשתקף את רנדי אורטון, קווין אואנס והאלוף האוניברסלי של ה-WWE, קודי רודס, צעד שביסס את דמותו כרגע ובכך הוא הפך לחבר החדש בקבוצת הבלודליין שנוהלה לפי העלילה על ידי בן דודו במציאות, סולו סיקואה. באירוע כסף בבנק, שנערך ב-6 ביולי, פאטו ערך את קרב הבכורה שלו בארגון, כשביחד עם סולו סיקואה וטאמה טונגה ניצחו את רודס, אואנס ואורטון. בקרב המרכזי של התוכנית השבועית *סמאקדאון* ב-2 באוגוסט, שהיה לילה לפני האירוע סאמרסלאם, פאטו וטאמה טונגה גברו על הצמד DIY (ג'וני גרגאנו ותומאסו צ'אמפה) וכתוצאה מכך זכו באליפות הזוגות של ה-WWE, אך שלושה שבועות לאחר מכן נאלץ לוותר על חלקו בהחזקת התואר והעביר אותה לשורות טונגה לואה לאור פקודת סיקואה שדרש ממנו להמשיך לתפקד כשומר האישי שלו. 

### יריבות עם LA Knight והזכייה בתואר
החל מאמצע 2024, ניהל פאטו יריבות מתמשכת עם LA נייט כחלק מפעילותו בבלודליין. פאטו היה אחראי להצמדתו של נייט בקרב שלושה נגד שלושה באירוע כסף בבנק. היריבות ביניהם הובילה בהמשך לתחילת פיוד שכלל תגרות מילוליות ופיזיות בין השניים. הסכסוך הגיע לשיאו בתחילת 2025, כשנייט זכה באליפות ארצות הברית ולקראת אירוע הרסלמניה הוכרז קרב בין השניים. באפריל 2025 ברסלמניה 41, ניצח פאטו את LA נייט וכתוצאה מכך זכה באליפות ארצות הברית, שהיווה את תואר היחידים הראשון שלו ב-WWE.

### עזיבת הבלודליין ותחילת קריירת יחידים
באירוע באקלאש, שנערך ב-10 במאי, התקיים קרב מרובע על אליפות ארצות הברית נגד LA נייט, דמיאן פריסט ודרו מקינטייר. לקראת סוף הקרב נראה היה שנייט בדרך לניצחון, אך לפתע הותקף על ידי JC מתיאו שגויס על ידי סולו סיקואה לעזור לפאטו לנצח בקרב. פאטו לא אהב את ההתערבות בקרב ופירש את זה כחוסר אמון בינו לבין סולו סיקואה, שגם החל להתנהג לפאטו ככלי עבודה שלו במטרה שינצח עבורו קרבות ואף היה נוהג להציג את אליפות ארצות הברית כזאת ששייכת לו. ביוני 2025, באירוע כסף בבנק, שנערך ב-7 ביוני, השתתף סולו בקרב הכסף בבנק המסורתי ודרש מפאטו לעזור לו לנצח. במהלך הקרב, כשסולו היה קרוב לגעת במזוודה, נכנס פאטו לזירה ותפס לסולו ברגל וצעק "I Hate You Solo", הפיל אותו מהסולם ועזב רשמית את קבוצת הבלודליין. באירוע לילה של אלופים, שנערך ב-28 ביוני, התרחש קרב בין השניים על אליפות ארצות הברית. במהלך הקרב, תקפו JC מתיאו וטונגה לואה (שחזר במפתיע מפציעה) את פאטו ולאחר מכן הגיע גם טאלה טנגה, שהכניע סופית את פאטו ועזר לסיקואה לנצח את הקרב ולזכות בתואר. בלילה השני של האירוע סאמרסלאם, שנערך ב-3 באוגוסט, התרחש קרב חוזר בינהם שהיה קרב כלוב. במהלך הקרב, הקבוצה של סיקואה שנקראה כעת MFT, התקיפה את פאטו והצליחה בשנית לשמור את התואר בידיהם חרף ניסיונות של ג'ימי אוסו לעצור אותם.

### 2026 - יריבות עם דרו מקינטייר
ב-18 באוקטובר 2025 בפרק של התוכנית *סמאקדאון*, היה אמור להיערך קרב בין ג'ייקוב פאטו לדרו מקינטייר על ההזדמנות להילחם נגד אלוף ה-WWE על התואר, קודי רודס באותה התקופה, אך במהלך הפרק תוקף מסתורי השאיר את פאטו מדמם וחסר הכרה באיזור חדר ההלבשה, מה שגרם לביטול הקרב בין השניים ורודס האשים את מקינטייר בתקיפה. ב-9 בינואר 2026, התרחש קרב שלושת שלבי גיהנום בין קודי רודס לדרו מקינטייר על אליפות ה-WWE, שבו החלק השלישי היה קרב כלוב. באמצע שלב זה, מקינטייר עמד לצאת ולנצח, אך לפתע דמות במסיכה תקפה אותו והחזירה אותו לכלוב. הדמות התגלתה כג'ייקוב פאטו, שחזר מהפציעה במטרה לנקום בתוקף שלו ואכן המשיך לתקוף את מקינטייר. באותו הזמן, קודי רודס ניסה להפריד בינהם אך בתגובה ג'ייקוב פאטו התקיף גם אותו, מה שלכאורה סימן שג'ייקוב חושד גם בקודי בתקיפה - לבסוף מקינטייר נעזר בהסחת הדעת, יצא מהכלוב וזכה בתואר.

ב-6 במרץ, התרחש קרב חוזר ביניהם, כשהפעם פאטו הפריע בקרב לטובת רודס ועזר לו להחזיר את התואר בטענה שהוא בא לתקן את מה שהרס בקרב שלושת שלבי הגיהנום.

## חיים אישיים

פאטו נעצר בגין שוד כשהיה בן 18. הוא התוודה שצפייה בבני דודיו, ג'ונתן וג'ושועה (האוסוס) בטלוויזיה של הכלא, נתנה לו השראה להפוך למתאבק בעצמו.

פאטו נולד למשפחת אנואי, שושלת של מתאבקים סמואנים. אביו הוא סם פאטו, שנודע יותר בשם הטונגה קיד. כמו כן, הוא אחיו של ג'ורני פאטו. לו ולאשתו יש שבעה ילדים ביחד.

## אליפויות והישגים

* **הישגים בארגון ההיאבקות All Pro Wrestling – APW**
** האליפות האוניברסלית במשקל כבד של APW (פעם אחת)
** אליפות האינטרנט הכלל-עולמית של APW (פעם אחת)
** אליפות הזוגות של APW (פעם אחת)  - עם ג'וזף סמאל

* **הישגים בארגון ההיאבקות DEFY Wrestling**
** אליפות הזוגות 8XGP של DEFY (פעם אחת)  - עם השייח' הכל יכול

* **הישגים בארגון ההיאבקות House of Glory**
** אליפות במשקל כבד של House of Glory (פעם אחת)

* **הישגים בארגון ההיאבקות LIT Wrestling**
** אליפות Knuck If Ya Buck של LIT (פעם אחת)
** טורניר אליפות Knuck If Ya Buck של LIT (2023)

* **הישגים בארגון ההיאבקות Major League Wrestling – MLW**
** אליפות העולם במשקל כבד של MLW (פעם אחת)
** האליפות הלאומית במשקל פתוח של MLW (פעם אחת)
** באטל ריוט (2022)

* **הישגים בארגון ההיאבקות PCW Ultra**
** אליפות במשקל כבד של PCW Ultra (פעם אחת)
** אליפות הזוגות של PCW Ultra (פעם אחת)  - עם ברודי קינג והשייח' הכל יכול

* **הישגים במגזין ההיאבקות Pro Wrestling Illustrated – PWI**
** PWI דירג אותו במקום ה-20 מתוך 500 המתאבקים הטובים ביותר לשנת 2020

* **הישגים בארגון ההיאבקות Supreme Pro Wrestling – SPW**
** אליפות הזוגות של SPW (פעם אחת)  - עם ג'ורני פאטו

* **הישגים בארגון ההיאבקות West Coast Pro Wrestling – WCPW**
** אליפות במשקל כבד של WCPW (פעם אחת)

* **הישגים בארגון ההיאבקות World Wrestling Entertainment – WWE**
** אליפות ארצות הברית (פעם אחת)
** אליפות הזוגות של ה-WWE (פעם אחת)  - עם טאמה טונגה

## קישורים חיצוניים

## הערות שוליים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1992